2.9 การจัดการ

1. โครงสร้างการจัดการ

โครงสร้างคณะกรรมการของบริษัท เอสทีพี แอนด์ ไอ จำกัด (มหาชน) ประกอบด้วย 3 คณะ ดังนี้

1.  คณะกรรมการบริษัท (Board of Directors)

2.  คณะกรรมการตรวจสอบ (Audit Committee)

3.  คณะกรรมการบริหาร (Executive Board)

*** ประกาศโครงสร้างองค์กรบริษัท ณ วันที่ 13 มีนาคม 2555

1) คณะกรรมการบริษัท

ตามข้อบังคับของบริษัทกำหนดให้ คณะกรรมการของบริษัทมีไม่น้อยกว่า 5 คน
และมีกรรมการไม่น้อยกว่ากึ่งหนึ่งของจำนวนกรรมการทั้งหมดที่ต้องมีถิ่นที่อยู่ในราชอาณาจักรและต้องมีคุณสมบัติตามที่กฎหมายกำหนด
นอกจากนี้ คณะกรรมการของบริษัทต้องประชุมร่วมกันอย่างน้อย 3 เดือนต่อครั้ง
โดยคณะกรรมการบริษัทมีหน้าที่ดังต่อไปนี้ คือ

-   การให้ความเห็นชอบในนโยบายและแผนการดำเนินธุรกิจ

-   การอนุมัติการเปลี่ยนแปลงนโยบายบัญชีและพิจารณาผลการดำเนินงานของบริษัททุกไตรมาสและประจำปี

-   กำกับดูแลให้คณะกรรมการบริหารดำเนินงานตามนโยบายที่กำหนดไว้อย่างมีประสิทธิภาพ

-   กำกับดูแลให้บริษัทมีระบบการควบคุมภายในและการตรวจสอบภายในที่ดีและรัดกุม
    ตลอดจนให้มีบุคคลหรือหน่วยงานที่มีความเป็นอิสระในการปฏิบัติหน้าที่

-   ทบทวนระบบการควบคุมภายในและประเมินความเพียงพอของระบบการควบคุมภายในเป็นประจำทุกปี

-   ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

-   ดูแลไม่ให้เกิดความขัดแย้งทางผลประโยชน์

-   จัดทำรายงานความรับผิดชอบของคณะกรรมการบริษัทต่อรายงานทางการเงิน
    แสดงควบคู่กับรายงานคณะกรรมการตรวจสอบและรายงานของผู้สอบบัญชี
    โดยได้เปิดเผยไว้ในรายงานประจำปีของบริษัท

-   ปฏิบัติตามหลักบรรษัทภิบาลที่ดีและข้อพึงปฏิบัติที่ดีสำหรับกรรมการของบริษัทจดทะเบียนตามแนวทางของตลาดหลักทรัพย์แห่งประเทศไทยและสำนักคณะกรรมการกำกับหลักทรัพย์และตลาดหลักทรัพย์
    (กลต.)

วาระการดำรงตำแหน่งกรรมการในการประชุมผู้ถือหุ้นสามัญประจำปี (Annual General
Meeting (AGM)) ทุกครั้งกำหนดให้กรรมการออกจากตำแหน่งอย่างน้อยหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม
กรรมการที่จะต้องออกจากตำแหน่งให้พิจารณาจากกรรมการที่อยู่ในตำแหน่งนานที่สุดเป็นผู้ออกจากตำแหน่งก่อน
อย่างไรก็ตามกรรมการที่ออกไปนั้นจะรับเลือกตั้งให้ดำรงตำแหน่งอีกก็ได้

คณะกรรมการบริษัทปี 2553 มี 8 ท่าน และ ปี 2554 มี 8 ท่าน
และเข้าร่วมการประชุมคณะกรรมการที่จัดขึ้นในปี 2553 และปี 2554 ดังนี้

+----------------+-----------+------------+------------+-------------+
| รายชื่อ          | ตำแหน่ง    |            | จำนวน      |             |
|                |           |            | ครั้งที่เข้าร่วม |             |
|                |           |            | ประชุม/จำนว |             |
|                |           |            | นครั้งที่ประชุม |             |
+----------------+-----------+------------+------------+-------------+
|                | กร        | กรรม       | ปี 2553     | ปี 2554      |
|                | รมการบริษัท | การตรวจสอบ |            |             |
+----------------+-----------+------------+------------+-------------+
| 1. นายอนุทิน     | ประธ      | -          | 4/5        | 3/4         |
| ชาญวีรกูล        | านกรรมการ |            |            |             |
+----------------+-----------+------------+------------+-------------+
| 2. ดร.วิชา      | กร        | ประ        | 5/5        | 4/4         |
| จิวาลัย          | รมการอิสระ | ธานกรรมการ |            |             |
|                |           |            |            |             |
|                |           | ตรวจสอบ    |            |             |
+----------------+-----------+------------+------------+-------------+
| 3. พล.ต.ท.เจตน์ | กร        | กรรม       | 5/5        | 3/4         |
| มงคลหัตถี        | รมการอิสระ | การตรวจสอบ |            |             |
+----------------+-----------+------------+------------+-------------+
| 4. นายดล วัฒนศรี | กร        | กรรม       | 5/5        | 4/4         |
|                | รมการอิสระ | การตรวจสอบ |            |             |
+----------------+-----------+------------+------------+-------------+
| 5. นายชำนิ      | กร        | กรรม       | 5/5        | 4/4         |
| จันทร์ฉาย        | รมการอิสระ | การตรวจสอบ |            |             |
+----------------+-----------+------------+------------+-------------+
| 6. นายมาศถวิน   | กรรมการ   | -          | 5/5        | 4/4         |
| ชาญวีรกูล        |           |            |            |             |
+----------------+-----------+------------+------------+-------------+
| 7. นายสุวัฒน์     | กรรมการ   | -          | 5/5        | 4/4         |
| เหรียญศิริวรรณ    |           |            |            |             |
+----------------+-----------+------------+------------+-------------+
| 8. นายชวลิต     | กรรมการ   | -          | 4/4        | 4/4         |
| ลิ่มพานิชย์*       |           |            |            |             |
+----------------+-----------+------------+------------+-------------+
| หมายเหตุ        |           |            |            |             |
| *นายชวลิต       |           |            |            |             |
| ลิ่มพานิชย์        |           |            |            |             |
| ได             |           |            |            |             |
| ้รับการอนุมัติแต่งตั้ง |           |            |            |             |
| เป็นกรรมการบริษัท |           |            |            |             |
| ตามมติที่ประ      |           |            |            |             |
| ชุมสามัญใหญ่ผู้ถือหุ้น |           |            |            |             |
| ครั้งที่ 15/2553   |           |            |            |             |
| เมื่อ วันที่ 23     |           |            |            |             |
| เมษายน 2553    |           |            |            |             |
+----------------+-----------+------------+------------+-------------+

2) คณะกรรมการตรวจสอบ

คณะกรรมการตรวจสอบ มีการประชุมอย่างน้อยปีละ 4 ครั้ง
โดยคณะกรรมการตรวจสอบปฏิบัติงานภายในขอบเขตอำนาจหน้าที่และความรับผิดชอบตามคำสั่งของคณะกรรมการบริษัท
นอกจากนี้
คณะกรรมการตรวจสอบได้มีการแต่งตั้งให้มีผู้ทำหน้าที่ตรวจสอบภายในขึ้นเพื่อรับผิดชอบการปฏิบัติหน้าที่ดังนี้

-   สอบทานให้บริษัทมีการรายงานทางการเงินอย่างถูกต้องและเพียงพอ

-   สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฏหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

-   พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

-   จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    -   ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    -   ความเห็นเกี่ยวกับความเพียงพอของระบบควบคุมภายในของบริษัท

    -   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    -   ความเห็นเกี่ยวกับความเหมาะสมของผู้สอบบัญชี

    -   ความเห็นเกี่ยวกับรายการที่อาจมีความขัดแย้งทางผลประโยชน์

    -   จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    -   ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (charter)

    -   รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

        -   ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

คณะกรรมการตรวจสอบ ซึ่งดำรงตำแหน่งกรรมการอิสระร่วมด้วยมีทั้งหมด 4 ท่าน ดังนี้

ชื่อ ดำรงตำแหน่ง

1. ดร. วิชา จิวาลัย ประธานกรรมการตรวจสอบ

เป็นกรรมการอิสระที่มีความรู้ด้านวิศวกรรมศาสตร์

ซึ่งเป็นการดำเนินธุรกิจหลักของบริษัท

2. พลตำรวจโทเจตน์ มงคลหัตถี กรรมการตรวจสอบ

เป็นกรรมการอิสระที่มีความรู้ด้านกฎหมาย

3. นายดล วัฒนศรี กรรมการตรวจสอบ

เป็นกรรมการอิสระที่มีความรู้ด้านบัญชีและการเงิน

4. นายชำนิ จันทร์ฉาย กรรมการตรวจสอบ

เป็นกรรมการอิสระที่มีความรู้ด้านบัญชีและการเงิน

และข้อกำหนด ระเบียบปฏิบัติของตลาดหลักทรัพย์แห่งประเทศไทย

คณะกรรมการตรวจสอบ มีทั้งหมด 4 ท่านและเข้าร่วมการประชุมคณะกรรมการที่จัดขึ้นในปี 2553
และปี 2554 ดังนี้

  ------------------- ------------------------ ---------------------- --------------
  รายชื่อ               ตำแหน่ง                   จำนวนครั้งที่เข้าร่วมประชุม / 
                                               จำนวนครั้งที่ประชุม         

                                               ปี 2553                 ปี 2554

  1. ดร.วิชา จิวาลัย     กรรมการอิสระ /            5/5                    4/4
                      ประธานกรรมการตรวจสอบ                            

  2. พล.ต.ท. เจตน์     กรรมการอิสระ /            5/5                    4/4
  มงคลหัตถี             กรรมการตรวจสอบ                                  

  3. นายดล วัฒนศรี      กรรมการอิสระ /            5/5                    4/4
                      กรรมการตรวจสอบ                                  

  4. นายชำนิ จันทร์ฉาย   กรรมการอิสระ /            5/5                    4/4
                      กรรมการตรวจสอบ                                  
  ------------------- ------------------------ ---------------------- --------------

3) คณะกรรมการบริหาร

คณะกรรมการบริหารมีหน้าที่กำกับดูแลการดำเนินงานของบริษัทให้มีประสิทธิภาพตามแนวนโยบายของคณะกรรมการบริษัท
รวมทั้งการบริหารการเงินและการกลั่นกรองเรื่องต่างๆที่จะนำเสนอต่อคณะกรรมการบริษัทเพื่อพิจารณารวมถึงการดำเนินการเรื่องอื่นๆ
ตามที่คณะกรรมการบริษัทมอบหมาย

● กรรมการผู้จัดการ

กรรมการผู้จัดการทำหน้าที่เป็นผู้บริหารจัดการและควบคุมดูแลการดำเนินธุรกิจของบริษัท
เว้นแต่การดำเนินการใดที่ถูกกำหนดตามหลักเกณฑ์ของกฎหมายหรือหลักเกณฑ์ของหน่วยงานที่ควบคุมดูแลบริษัท
กำหนดให้ต้องได้รับความเห็นชอบจากมติที่ประชุมคณะกรรมการบริษัทหรือมติที่ประชุมผู้ถือหุ้น
กรรมการผู้จัดการมีหน้าที่ดำเนินการตามหลักเกณฑ์ดังกล่าวนั้น
ตลอดจนการมอบอำนาจให้บุคคลอื่นที่กรรมการผู้จัดการเห็นสมควรทำหน้าที่และดำเนินการแทน
แต่กำหนดห้ามมิให้กรรมการผู้จัดการหรือบุคคลที่กรรมการผู้จัดการมอบอำนาจให้ทำหน้าที่แทนอนุมัติการทำรายการใดๆระหว่างกรรมการผู้จัดการกับบุคคลได้รับมอบอำนาจดังกล่าวหรือกับบุคคลที่อาจมีความขัดแย้งมีส่วนได้เสียหรืออาจมีความเห็นแย้งทางผลประโยชน์ในลักษณะอื่นใดกับบริษัทหรือบริษัทย่อย

คณะกรรมการบริหารมีทั้งหมด 9 ท่าน ดังนี้

ชื่อ ดำรงตำแหน่ง

1.  นายมาศถวิน ชาญวีรกูล กรรมการ/ กรรมการผู้จัดการ

2.  นายสุวัฒน์ เหรียญศิริวรรณ กรรมการ/ รองกรรมการผู้จัดการ 1 และรักษาการผู้จัดการฝ่าย

  โรงงานชลบุรี

3.  นายชวลิต ลิ่มพานิชย์ กรรมการ/รองกรรมการผู้จัดการ 2

4.  นายธรรมนูญ นารินทร์ ผู้จัดการฝ่ายโรงงานระยอง และโรงงานศรีราชา

5.  นายดำรงค์ ปานเกตุ ผู้จัดการฝ่ายโรงประกอบท่าเรือแหลมฉบัง

6.  เรือโทกิตติ จันทร์แสงศรี ผู้จัดการฝ่ายการตลาดและประมาณราคา

7.  นางสาวเปรมภาว์ หิตะพันธ์ ผู้จัดการฝ่ายบัญชีและการเงิน

8.  นางอาทิตยา ชาญวีรกูล ผู้จัดการฝ่ายบริหาร

9.  นางอนิลรัตน์ นิติสาโรจน์ ผู้จัดการฝ่ายพัฒนาธุรกิจและกฎหมาย

2. การสรรหากรรมการ กรรมการอิสระ และผู้บริหาร

บริษัทไม่ได้มีการจัดตั้งคณะกรรมการสรรหาเพื่อคัดเลือกบุคคลมาเป็นกรรมการของบริษัท แต่จะแต่งตั้งกรรมการโดยการใช้สิทธิของผู้ถือหุ้น โดยสิทธิของผู้ถือหุ้นในการคัดเลือกกรรมการ มีดังนี้

1.  ผู้ถือหุ้นคนหนึ่งมีคะแนนเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยไม่ได้

3.  บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็นกรรมการ

นอกจากคุณสมบัติดังกล่าวแล้ว บริษัทได้มีเกณฑ์ในการสรรหากรรมการอิสระ คือ
จะต้องมีกรรมการอิสระที่มีความรู้ความเข้าใจและประสบการณ์ด้านบัญชีและการเงินเพื่อจะสามารถดำรงตำแหน่งกรรมการตรวจสอบได้ด้วย
โดยปัจจุบันบริษัทมีกรรมการอิสระทั้งหมด 4 ท่าน หรือกึ่งหนึ่งของจำนวนกรรมการทั้งหมด

คำนิยามของ “กรรมการอิสระ”

กรรมการอิสระของบริษัทเป็นผู้ที่มีคุณลักษณะตรงตามกฎเกณฑ์ของคณะกรรมการกำกับหลักทรัพย์และตลาดหลักทรัพย์
ดังนี้

-   ถือหุ้นไม่เกินร้อยละ 5 ของทุนจดทะเบียนชำระแล้วของบริษัท บริษัทในเครือ บริษัทร่วม
    หรือบริษัทที่เกี่ยวข้อง โดยนับรวมหุ้นที่ถือโดยผู้ที่เกี่ยวข้องด้วย ซึ่งได้แก่ คู่สมรส
    บุตรที่ยังไม่บรรลุนิติภาวะ หรือ Nominee

-   เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทและไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม
    บริษัทที่เกี่ยวข้องหรือผู้ถือหุ้นรายใหญ่ของบริษัท

-   เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อม
    ทั้งในด้านการเงินและบริหารงานของบริษัท บริษัทในเครือ บริษัทร่วม
    หรือผู้ถือหุ้นรายใหญ่ของบริษัท
    และรวมถึงไม่มีผลประโยชน์หรือส่วนได้เสียในลักษณะข้างต้นในเวลา 1 ปี
    ก่อนได้รับการแต่งตั้ง ยกเว้นคณะกรรมการบริษัท
    ได้พิจารณาอย่างรอบคอบแล้วเห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระ

-   เป็นกรรมการที่ไม่ใช่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่

-   เป็นกรรมการที่ไม่ได้รับการแต่งตั้งขึ้นเพื่อเป็นตัวแทนรักษาผลประโยชน์ของกรรมการของบริษัท
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

-   กรรมการอิสระสามารถปฏิบัติหน้าที่
    แสดงความเห็นหรือรายงานผลการปฏิบัติงานตามหน้าที่ที่ได้รับมอบจากคณะกรรมการของบริษัทได้โดยอิสระ
    โดยไม่อยู่ภายใต้อิทธิพลของกรรมการบริษัท ผู้บริหาร เจ้าหน้าที่ หรือผู้ถือหุ้นรายใหญ่ของบริษัท
    รวมทั้งผู้ที่เกี่ยวข้องหรือญาติสนิทของบุคคลข้างต้น ไม่ว่าจะด้วยความคุ้นเคย ความเกรงใจ
    หรือด้วยเหตุผลใดๆที่จะมีบีบบังคับให้ไม่สามารถแสดงความเห็นได้ตามที่พึงจะเป็น

3. ค่าตอบแทนกรรมการและผู้บริหาร

ในปี 2553 และ ปี 2554 บริษัทจ่ายค่าตอบแทนที่เป็นตัวเงินแก่กรรมการและผู้บริหาร ดังนี้

  ------------------------------------- -------------- --------- ------------------- --------- ---------------- ----------- ------------------- ----------- --------------- ------------
  รายชื่อ                                 เบี้ยประชุมปี                                              เบี้ยบำเหน็จ (บาท)                                              รวม             
                                        (บาท)                                                                                                                               

                                        คณะกรรมการ               คณะกรรมการตรวจสอบ             คณะกรรมการ                   คณะกรรมการตรวจสอบ                               

                                        ปี 2553         ปี 2554    ปี 2553              ปี 2554    ปี 2553           ปี 2554      ปี 2553              ปี 2554      ปี 2553          ปี 2554

  1. นายอนุทิน ชาญวีรกูล                    140,000.00     120,000   -                   -         1,521,250.00     1,568,000   -                   -           1,661,250.00    1,688,000

  2. ดร.วิชา จิวาลัย                       135,000.00     120,000   180,000.00          160,000   -                -           1,521,250.00        1,568,000   1,836,250.00    1,848,000

  3. พล.ต.ท.เจตน์ มงคลหัตถี                135,000.00     90,000    135,000.00          120,000   -                -           1,521,250.00        1,568,000   1,791,250.00    1,778,000

  4. นายดล วัฒนศรี***                     135,000.00     120,000   135,000.00          120,000   -                -           1,521,250.00        1,568,000   1,791,250.00    1,808,000

  5. นายชำนิ จันทร์ฉาย                     135,000.00     120,000   135,000.00          120,000   -                -           1,521,250.00        1,568,000   1,791,250.00    1,808,000

  6. นายมาศถวิน ชาญวีรกูล                  135,000.00     120,000   -                   -         1,521,250.00     1,568,000   -                   -           1,656,250.00    1,688,000

  7. นายสุวัฒน์ เหรียญศิริวรรณ                135,000.00     120,000   -                   -         1,521,250.00     1,568,000   -                   -           1,656,250.00    1,688,000

  8. นายชวลิต ลิ่มพานิชย์*                   *120,000.00    120,000   -                   -         **1,050,288.00   1,568,000   -                   -           1,170,288.00    1,688,000

  รวมเบี้ยประชุมและบำเหน็จคณะกรรมการ        1,070,000.00   930,000   -                   -         5,614,038.00     6,272,000   -                   -           6,684,038.00    7,202,000

  รวมเบี้ยประชุมและบำเหน็จกรรมการตรวจสอบ    -              -         585,000.00          520,000   -                -           6,085,000.00        6,272,000   6,670,000.00    6,792,000

  รวมเบี้ยประชุมและบำเหน็จคณะกรรมการทั้งหมด                                                                                                                       13,354,038.00   13,994,000
  ------------------------------------- -------------- --------- ------------------- --------- ---------------- ----------- ------------------- ----------- --------------- ------------

หมายเหตุ * และ ** นายชวลิต ลิ่มพานิชย์ ได้รับการอนุมัติแต่งตั้งเป็นกรรมการบริษัท ตามมติที่ประชุมสามัญใหญ่ผู้ถือหุ้น ครั้งที่ 15/2553 เมื่อวันที่ 23 เมษายน 2553 ค่าตอบแทนกรรมการจึงคำนวณตามระยะเวลาการดำรงตำแหน่ง เริ่มตั้งแต่ 24 เมษายน 2553 – 31 ธันวาคม 2553 เป็นระยะเวลา 252 วัน

*** นายดล วัฒนศรี ได้ลาออกจากตำแหน่งกรรมการตรวจสอบและกรรมการอิสระ มีผลตั้งแต่วันที่
1 มีนาคม 2555

ค่าตอบแทนรวมของกรรมการบริหารและผู้บริหาร ในปี 2553 เป็นจำนวน 10ราย และ ในปี 2554
เป็นจำนวน 9 ราย เป็นค่าตอบแทนในรูปของเงินเดือนและโบนัส จำนวน 20,019,903 บาท และ
18,292,307 บาท ตามลำดับ

(หน่วย: บาท)

+---------------------------+--------------------+--------------------+
| ค่าตอบแทน                  |   ปี 2553           |   ปี 2554           |
+---------------------------+--------------------+--------------------+
| เงินเดือน                   |   16,960,903       |   15,619,887       |
+---------------------------+--------------------+--------------------+
| โบนัส                      |   3,059,000        |   2,672,420        |
+---------------------------+--------------------+--------------------+
| รวม                       |   20,019,903       |   18,292,307       |
+---------------------------+--------------------+--------------------+
| กองทุนสำรองเลี้ยงชีพ          |   484,887          |   464,467          |
+---------------------------+--------------------+--------------------+
| จำนวนผู้บริหาร               |   10 คน            |   9 คน             |
+---------------------------+--------------------+--------------------+

● บุคลากร

พนักงานและลูกจ้างของบริษัท ณ วันที่ 31 ธันวาคม 2553 และ 31 ธันวาคม 2554
มีจำนวนรวมทั้งสิ้น 928 คน และ 1,201 คน ตามลำดับ แบ่งเป็นสายงานได้ดังต่อไปนี้

(หน่วย: คน)

  ------------------------ ---------------------- ------------------------
  สายงานหลัก                จำนวนพนักงานและลูกจ้าง    
                           (คน)                   

                           ปี 2553                 ปี 2554

  พนักงานสายปฏิบัติการ         645                    967

  พนักงานสายบริหาร           283                    234

  รวม                      928                    1,201
  ------------------------ ---------------------- ------------------------

ผลตอบแทนของพนักงานและลูกจ้างของบริษัท ในปี 2553 มีจำนวนรวมทั้งสิ้น 361 ล้านบาท
และลดลงเหลือ 276 ล้านบาท ในปี 2554 เนื่องจากปริมาณงานลดลงในช่วงปี 2553
ต่อเนื่องถึงต้นปี 2554 แต่มีการเพิ่มจำนวนพนักงานและลูกจ้างช่วงปลายปี 2554
ตามปริมาณงานที่เพิ่มขึ้น
โดยบริษัทได้มีการบริหารจัดการอัตรากำลังพลที่เหมาะสมกับปริมาณงานอย่างเป็นไปตามข้อกำหนดกฎหมายแรงงาน
และไม่มีข้อพิพาทแรงงานจากจำนวนพนักงานและลูกจ้างที่ลดลงดังกล่าว โดยมีรายละเอียดดังต่อไปนี้

  (หน่วย: บาท)

  -------------------------- --------------------------- -----------------------
  ประเภท                     ผลตอบแทนของพนักงานและลูกจ้าง   
                             (บาท)                       

                             ปี 2553                      ปี 2554

  เงินเดือนพนักงาน              287,805,178                 219,518,903

  โบนัสพนักงาน                 27,556,522                  15,846,942

  เงินสมทบกองทุนสำรองเลี้ยงชีพ    1,729,813                   2,060,717

  ค่าตอบแทนอื่น/สวัสดิการพนักงาน   43,796,099                  38,224,572

  รวม                        360,887,612                 275,651,134
  -------------------------- --------------------------- -----------------------

๏ ค่าตอบแทนอื่น/ สวัสดิการพนักงาน

-   กองทุนประกันสังคม

-   กองทุนสำรองเลี้ยงชีพ

-   ห้องพยาบาลของบริษัท

-   การตรวจสุขภาพประจำปี

-   การประกันสุขภาพกลุ่ม

-   การประกันชีวิตกลุ่ม

-   การประกันอุบัติเหตุกลุ่ม

4. หลักการกำกับดูแลกิจการที่ดี

1) สิทธิของผู้ถือหุ้น

ผู้ถือหุ้น : สิทธิและความเท่าเทียมกันของผู้ถือหุ้น

บริษัทได้จัดส่งหนังสือนัดประชุมพร้อมทั้งเอกสารประกอบการประชุมตามวาระต่างๆให้ผู้ถือหุ้นทราบล่วงหน้าก่อนวันประชุม 14 วัน ทั้งนี้ในการประชุมผู้ถือหุ้นสามัญประจำปี (Annual General Meeting (AGM)) ครั้งที่16/2554 บริษัทได้แนบแบบฟอร์มการมอบฉันทะและกำหนดให้มีกรรมการอิสระเป็นผู้รับมอบฉันทะสำหรับผู้ถือหุ้นที่ไม่สามารถมาร่วมประชุมได้ด้วยตนเอง 

การประชุมผู้ถือหุ้น

ในปี 2554 บริษัทได้จัดให้มีการประชุมสามัญผู้ถือหุ้นจำนวน 1 ครั้ง คือ การประชุมผู้ถือหุ้นสามัญประจำปี (Annual General Meeting (AGM)) ครั้งที่16/2554 ในวันที่ 27 เมษายน 2554 ซึ่งเป็นการประชุมเกี่ยวกับผลการดำเนินงานปี 2553 การพิจารณาจ่ายเงินปันผล การพิจารณาการแต่งตั้งกรรมการ การพิจารณาค่าตอบแทนกรรมการและกรรมการตรวจสอบ และการพิจารณาแต่งตั้งผู้สอบบัญชีประจำปี 2554 ค่าตอบแทนผู้สอบบัญชี 

ในวันประชุมผู้ถือหุ้นสามัญประจำปี (Annual General Meeting (AGM)) ครั้งที่ 16/2554 มีคณะกรรมการบริษัทและคณะกรรมการบริหารเข้าร่วมประชุม ตลอดจน ผู้เชี่ยวชาญที่เกี่ยวข้องในด้านอื่น ๆ เช่น ผู้สอบบัญชีรับอนุญาตของบริษัทซึ่งเข้าร่วมการประชุมสามัญผู้ถือหุ้นเป็นประจำทุกปี เป็นต้น และบริษัทจัดให้มีเลขานุการบริษัทและที่ปรึกษากฎหมายที่เป็นอิสระทำหน้าที่บันทึกการประชุมผู้ถือหุ้นและให้คำปรึกษาเพื่อให้การบันทึกการประชุมเป็นกลาง โปร่งใสและถูกต้อง อีกทั้งบริษัท ได้จัดส่งรายงานการประชุมผู้ถือหุ้นสามัญประจำปี (Annual General Meeting (AGM)) ครั้งที่16/2554 แก่ตลาดหลักทรัพย์ฯ รวมทั้งเผยแพร่ข้อมูลในเวปไซด์ของบริษัทฯ ได้ภายในระยะเวลาที่กำหนด 

นอกจากนี้ คณะกรรมการบริษัทกำหนดให้มีการใช้บัตรลงคะแนนเสียงตามวาระต่างๆ
ที่ได้กำหนดไว้ล่วงหน้าแล้วเพื่อความโปร่งใสและตรวจสอบได้ในกรณีที่มีข้อโต้แย้งในภายหลัง

2) การปฏิบัติต่อผู้ถือหุ้นอย่างเท่าเทียมกัน

นอกจากการประชุมผู้ถือหุ้น ซึ่งได้กล่าวภายใต้หัวข้อ “สิทธิของผู้ถือหุ้น” แล้วนั้น
คณะกรรมการบริษัทยังเห็นถึงความสำคัญเรื่องการกำกับดูแลการใช้ข้อมูลภายใน โดยจัดทำ
“จริยธรรมธุรกิจ” เป็นลายลักษณ์อักษร
ซึ่งได้ครอบคลุมการดูแลเรื่องการใช้ข้อมูลภายในของพนักงานและผู้บริหาร
รวมถึงได้กำหนดโทษเกี่ยวกับการเปิดเผยข้อมูลของบริษัท หรือการนำข้อมูลของบริษัท
ไปใช้เพื่อประโยชน์ส่วนตนไว้แล้วตามคู่มือพนักงาน ดังนั้น
บริษัทจึงยังไม่ได้กำหนดแยกเฉพาะเรื่องการกำกับดูแลการใช้ข้อมูลภายในออกมา

ในปี 2554 บริษัทฯ
ได้ตระหนักถึงความสำคัญของการกำกับดูแลกิจการที่ดีจึงได้เปิดโอกาสให้ผู้ถือหุ้นของ

บริษัทฯ
เสนอวาระการประชุมสามัญผู้ถือหุ้นและเสนอชื่อบุคคลเพื่อคัดสรรบุคคลที่มีคุณสมบัติเหมาะสมมาดำรงตำแหน่งกรรมการบริษัท
เป็นการล่วงหน้า สำหรับการประชุมสามัญผู้ถือหุ้นประจำปี พ.ศ. 2555 ตามหลักเกณฑ์ของบริษัท
เรื่องการให้ผู้ถือหุ้นเสนอระเบียบวาระการประชุมสามัญผู้ถือหุ้นล่วงหน้าและเสนอชื่อบุคคลเพื่อคัดสรรบุคคลที่มีคุณสมบัติเหมาะสมมาดำรงตำแหน่งกรรมการบริษัท
ซึ่งได้เผยแพร่บนเวปไซด์ของบริษัท ที่ www.stpi.co.th

บริษัทกำหนดให้คณะกรรมการของบริษัทและผู้บริหารมีหน้าที่รายงานการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
(กลต.) ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
ในขณะเดียวกัน บริษัทได้แจ้งข่าวสารและข้อกำหนดต่างๆของสำนักงาน กลต.
และตลาดหลักทรัพย์แห่งประเทศไทยให้แก่คณะกรรมการของบริษัท
และผู้บริหารตามที่ได้รับแจ้งจากทางหน่วยงานดังกล่าวอย่างสม่ำเสมอ

ความขัดแย้งทางผลประโยชน์

คณะกรรมการบริษัทได้เห็นถึงความสำคัญเกี่ยวกับรายการที่อาจมีความขัดแย้งทางผลประโยชน์
โดยรายการดังกล่าวจะถูกรายงานต่อคณะกรรมการบริษัทและคณะกรรมการบริหารให้ทราบถึงรายละเอียด
รวมทั้งต้องผ่านการพิจารณาความเหมาะสมของรายการระหว่างกันโดยคณะกรรมการตรวจสอบ
ซึ่งได้มีการเปิดเผยไว้ในรายงานการเงินของบริษัท ด้วย
นอกจากนี้บริษัทยังได้ปฏิบัติตามหลักเกณฑ์ของตลาดหลักทรัพย์แห่งประเทศไทยอย่างเคร่งครัดในเรื่องการกำหนดราคาและเงื่อนไขต่างๆกับบุคคลที่อาจมีความขัดแย้งด้านผลประโยชน์ให้เสมือนทำรายการกับบุคคลภายนอกและส่งรายงานตามระยะเวลาที่ตลาดหลักทรัพย์แห่งประเทศไทยกำหนด

3) บทบาทของผู้มีส่วนได้เสีย

สิทธิของผู้มีส่วนได้เสียกลุ่มต่างๆ

บริษัทได้ตระหนักถึงสิทธิของผู้มีส่วนได้เสียทุกกลุ่มที่เกี่ยวข้องกับบริษัท
โดยให้ทุกกลุ่มมีสิทธิได้รับการปฏิบัติอย่างเท่าเทียมกันและเป็นธรรม
โดยบริษัทได้มีการปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
ไม่ว่าจะเป็นการปฏิบัติต่อพนักงานให้ได้รับการดูแล การฝึกอบรม
การส่งเสริมความปลอดภัยในการทำงานและความรับผิดชอบต่อสิ่งแวดล้อม
ตลอดจนได้รับการปฏิบัติตามกฎระเบียบต่างๆ ของบริษัทอย่างเสมอภาค
การปฏิบัติต่อคู่ค้าและเจ้าหนี้ตามสัญญาหรือเงื่อนไขที่กำหนดไว้
การปฏิบัติต่อลูกค้าให้ได้รับผลงานที่มีคุณภาพตามสัญญา
การปฏิบัติต่อคู่แข่งอย่างมีจรรยาบรรณในเชิงธุรกิจ
ตลอดจนการเปิดเผยรายละเอียดเกี่ยวกับข้อพิพาท (กรณีที่มีข้อพิพาทเกิดขึ้น)

4) การเปิดเผยข้อมูลและความโปร่งใส

นโยบายการกำกับดูแลกิจการ

คณะกรรมการบริษัทได้กำหนดนโยบายเกี่ยวกับการกำกับดูแลกิจการและจัดทำไว้เป็นลายลักษณ์อักษร
(เอกสารแนบ 4)
โดยตระหนักถึงความสำคัญเนื่องจากเป็นประโยชน์ต่อการดำเนินธุรกิจของบริษัทให้มีความมั่นคงและเจริญเติบโตได้อย่างยั่งยืน
ส่วนการกำหนดแนวทางในการดำเนินงานนั้น
บริษัทให้ความสำคัญเรื่องการควบคุมภายในและการตรวจสอบภายใน โดยเฉพาะอย่างยิ่ง
คณะกรรมการบริษัทได้มีการประเมินความเพียงพอการควบคุมภายในร่วมกันเป็นประจำทุกปีตั้งแต่ปี
2545 เป็นต้นมาและมีการกำกับดูแลการดำเนินงานของฝ่ายบริหาร
โดยกำหนดให้คณะกรรมการบริหารดำเนินธุรกิจตามนโยบายอย่างมีประสิทธิภาพเพื่อให้บริษัทได้ปฏิบัติตามหลักการการกำกับดูแลกิจการที่ดีให้มีการเปิดเผยข้อมูลครบถ้วนตามแนวทางของตลาดหลักทรัพย์แห่งประเทศไทย
ซึ่งมีการรายงานไว้ทั้งภาษาไทยและภาษาอังกฤษผ่านทาง Website ของบริษัท

นอกจากนี้
คณะกรรมการบริษัทยังได้มีการทบทวนนโยบายการกำกับดูแลกิจการและจริยธรรมทางธุรกิจการประเมินผลการปฏิบัติงานของคณะกรรมการ
อย่างน้อยปีละ 1 ครั้ง ตามมติการประชุมคณะกรรมการบริษัท ครั้งที่ 2/2555 เมื่อวันที่ 6 มีนาคม
2555

รายงานของคณะกรรมการ

คณะกรรมการบริษัทมีการจัดทำรายงานความรับผิดชอบของตนต่อรายงานทางการเงินไว้ในรายงานประจำปีเพื่อรับรองว่าเป็นรายงานทางการเงินที่ถูกต้องครบถ้วน
สมเหตุสมผล เชื่อถือได้และใช้นโยบายการบัญชีที่เหมาะสม
โดยปฏิบัติตามมาตรฐานการบัญชีที่รับรองทั่วไปและถือปฏิบัติอย่างสม่ำเสมอ

ความสัมพันธ์กับผู้ลงทุน

คณะกรรมการบริษัทให้ความสำคัญต่อการสร้างความสัมพันธ์ระยะยาวที่ดีกับผู้ถือหุ้นและนักลงทุนที่ให้ความสนใจในหลักทรัพย์ของบริษัท
บริษัทจึงได้กำหนดเป็นนโยบายให้มีหน่วยงานที่ทำหน้าที่เผยแพร่ข้อมูลข่าวสารต่างๆ เช่น
ข้อมูลทั่วไปของบริษัท และข้อมูลทางด้านการเงิน เป็นต้น
โดยให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง ทั้งนี้
ผู้ถือหุ้นและนักลงทุนสามารถติดต่อหน่วยงานดังกล่าวได้ที่คุณเปรมภาว์ หิตะพันธ์
ผู้จัดการฝ่ายบัญชีและการเงิน โทรศัพท์ 0-2260-1181 หรือ ที่ E-mail address:
ir@stpi.co.th

5) ความรับผิดชอบของคณะกรรมการ

ภาวะผู้นำและวิสัยทัศน์

คณะกรรมการบริษัทได้มีส่วนร่วมในการให้ความเห็นชอบการวางนโยบายและแผนการดำเนินธุรกิจและมีการติดตามผลการดำเนินงานเป็นรายไตรมาส
อีกทั้งยังให้ความสำคัญกับระบบการควบคุมภายในและการตรวจสอบภายในเพื่อประโยชน์ของบริษัทและผู้ถือหุ้นโดยรวม
โดยบริษัทได้มีการแบ่งแยกบทบาทหน้าที่ความรับผิดชอบของคณะกรรมการบริษัท
คณะกรรมการตรวจสอบและคณะกรรมการบริหารที่มีต่อผู้ถือหุ้นไว้อย่างชัดเจนเพื่อความเป็นอิสระในการตัดสินใจและนำเสนอวิสัยทัศน์
ดังรายละเอียดที่กล่าวไว้แล้วภายใต้หัวข้อโครงสร้างการจัดการ

คณะกรรมการบริษัทได้วางกรอบอำนาจการอนุมัติรายการเกี่ยวกับการดำเนินธุรกิจโดยปกติของกรรมการบริหารไว้
โดยรายการเหล่านั้นจะต้องไม่เป็นรายการที่มีความขัดแย้งทางผลประโยชน์หรือมีส่วนได้เสีย
ตลอดจนต้องไม่เป็นรายการที่ต้องขอความเห็นจากผู้ถือหุ้น ส่วนในกรณีที่มีการลงทุน
การขยายกำลังการผลิตหรือรายการที่มีผลกระทบต่อบริษัทเป็นอย่างมากนั้น
คณะกรรมการบริหารจะต้องเสนอขออนุมัติต่อคณะกรรมการบริษัท โดยยึดหลักปฏิบัติตามข้อกำหนดต่าง
ๆ ของสำนักงานคณะกรรมการกำกับหลักทรัพย์และตลาดหลักทรัพย์ และ
ตลาดหลักทรัพย์แห่งประเทศไทย

จริยธรรมธุรกิจ

บริษัทได้จัดทำ “จริยธรรมธุรกิจ”
ไว้เป็นลายลักษณ์อักษรเพื่อให้ผู้ที่เกี่ยวข้องกับบริษัทได้มีแนวทางในการปฏิบัติงานอย่างเหมาะสมและได้นำมาเผยแพร่ในการปฐมนิเทศพนักงานใหม่ทุกครั้ง
ตลอดจนการติดประกาศในสถานที่ทำงานและโรงงานของบริษัท

การถ่วงดุลของกรรมการที่ไม่เป็นผู้บริหาร และ การรวมหรือแยกตำแหน่ง

คณะกรรมการบริษัทมีทั้งหมด 8 ท่าน โดยแบ่งเป็นกรรมการบริษัทที่เป็นผู้บริหารจำนวน 3 ท่าน
กรรมการที่ไม่เป็นผู้บริหาร จำนวน 1 ท่าน และเป็นกรรมการอิสระจำนวน 4 ท่าน ซึ่งบริษัท
มีสัดส่วนกรรมการอิสระเกินกว่า 1 ใน 3
ของจำนวนกรรมการบริษัททั้งหมดและมีการแยกตำแหน่งของประธานกรรมการและกรรมการผู้จัดการที่มาจากการเป็นประธานของคณะกรรมการกลุ่มย่อย
แต่ทั้งนี้
บริษัทได้กำหนดให้มีกรรมการอิสระมากเพียงพอที่จะถ่วงดุลและสอบทานการบริหารงานได้อย่างเป็นอิสระ

ค่าตอบแทนของกรรมการและผู้บริหาร

บริษัทได้กำหนดค่าตอบแทนกรรมการของคณะกรรมการชุดย่อยไว้อย่างชัดเจนตามประกาศของสำนักงานคณะกรรมการกำกับหลักทรัพย์และตลาดหลักทรัพย์
(กลต.) โดยค่าตอบแทนดังกล่าวต้องได้รับการอนุมัติจากการประชุมผู้ถือหุ้นสามัญประจำปี (Annual
General Meeting (AGM)) ทุกปี กรณีที่กรรมการของบริษัท
ได้รับมอบหมายให้มีหน้าที่และความรับผิดชอบเพิ่มมากขึ้น เช่น การเป็นกรรมการตรวจสอบร่วมด้วย
เป็นต้น จะได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายเพิ่มมากขึ้นด้วย
ซึ่งต้องพิจารณาประกอบกับความสามารถทางการเงินของบริษัท
การกำหนดค่าตอบแทนผู้บริหารได้กำหนดให้มีความเชื่อมโยงกับผลประกอบการของบริษัท
และการปฏิบัติงานของผู้บริหารแต่ละคนเป็นประจำทุกปี โดยมีการประเมินผลทุกๆ 6 เดือน
ทั้งนี้รายละเอียดค่าตอบแทนกรรมการและกรรมการบริหารได้รายงานไว้ในหัวข้อ
“ค่าตอบแทนกรรมการและกรรมการบริหาร”

การประชุมคณะกรรมการ

ในปี 2554 บริษัทจัดการประชุมคณะกรรมการบริษัททั้งหมดจำนวน 4 ครั้ง
และได้รายงานการเข้าร่วมประชุมของกรรมการบริษัทแต่ละท่านแล้วในหัวข้อ “คณะกรรมการบริษัท”

การประชุมคณะกรรมการบริษัทได้เน้นความสำคัญเรื่องการติดตามและการรับรองผลการดำเนินงานรายไตรมาส
และรายงานจากคณะกรรมการตรวจสอบเพื่อให้คณะกรรมการบริหารนำไปพิจารณาและดำเนินการให้เกิดประโยชน์สูงสุดแก่บริษัทต่อไป
ตลอดจนการรายงานความเสี่ยงในการดำเนินงานของบริษัทที่สำคัญ เช่น
ความคืบหน้าของคดีฟ้องร้องหรือปัญหาของงานที่เกิดขึ้นที่มีโอกาสจะทำให้บริษัทมีผลการดำเนินงานขาดทุนได้
เป็นต้น การประชุมคณะกรรมการบริษัททุกครั้งจะมีเลขานุการคณะกรรมการเป็นผู้จัดทำวาระต่างๆ
ของการประชุมและดำเนินการจัดส่งเอกสารการประชุมให้คณะกรรมการบริษัทล่วงหน้าอย่างน้อย 7
วันก่อนการประชุม รวมถึงการบันทึกการประชุม
โดยบันทึกข้อเสนอแนะและข้อคิดเห็นเป็นรายคณะอนุกรรมการ ได้แก่ คณะกรรมการบริษัท
คณะกรรมการตรวจสอบและคณะกรรมการบริหาร ส่วนในภาพรวมนั้น
บริษัทได้มีการบันทึกรายงานการประชุมและจัดส่งรายงานดังกล่าวให้แก่กรรมการบริษัทเป็นรายบุคคลตามความเหมาะสมและมีการจัดเก็บรายงานการประชุมกรรมการที่ผ่านการรับรองจากคณะกรรมการบริษัทอย่างเป็นระบบและพร้อมให้คณะกรรมการของบริษัท
และผู้ที่เกี่ยวข้องตรวจสอบได้

คณะอนุกรรมการ

คณะกรรมการบริษัทได้จัดให้มีคณะกรรมการตรวจสอบและคณะกรรมการบริหารเพื่อช่วยศึกษาในรายละเอียดในงานเฉพาะเรื่อง
โดยมีการกำหนดกรอบอำนาจหน้าที่ความรับผิดชอบของคณะอนุกรรมการทั้ง 2 คณะไว้อย่างชัดเจน
คือคณะกรรมการบริหารและคณะกรรมการตรวจสอบ

ระบบการควบคุมภายในและการตรวจสอบภายใน

บริษัทจัดให้มีผู้ที่ทำหน้าที่ตรวจสอบภายในเพื่อตรวจสอบการปฏิบัติงานให้แน่ใจได้ว่า
มีการควบคุมทางด้านการเงินและมีการปฏิบัติงานที่เป็นไปตามแนวทางที่วางไว้อย่างมีประสิทธิภาพ
รวมทั้งการตรวจสอบการปฏิบัติตามกฎหมายและข้อกำหนดต่างๆ ที่เกี่ยวข้องกับบริษัท
โดยผลการตรวจสอบจะถูกรายงานตรงต่อคณะกรรมการตรวจสอบและผู้บริหารระดับสูง

นโยบายในการพัฒนาบุคลากร

บริษัทมีนโยบายอย่างต่อเนื่องที่จะส่งเสริมและพัฒนาบุคลากรในแต่ละระดับชั้นให้มีความรู้
ความชำนาญและความสามารถในการปฏิบัติงานเพิ่มขึ้นอย่างสม่ำเสมอเพื่อให้เกิดการทำงานที่มีประสิทธิภาพสูงสุดต่อบริษัท
โดยแบ่งการพัฒนาในระดับต่างๆ ดังต่อไปนี้

1.  ระดับบริหาร : บริษัทมุ่งเน้นเรื่องการพัฒนาด้านการบริหารจัดการ
    ภาวะความเป็นผู้นำและวิสัยทัศน์ในการเป็นผู้นำขององค์กร

2.  ระดับหัวหน้างาน : บริษัทมุ่งเน้นเรื่องการพัฒนาด้านการจัดการบริหารเบื้องต้น
    ทักษะการเป็นหัวหน้างาน การสร้างทีมงานและการสร้างความร่วมมือในการทำงาน
    ทักษะการสื่อสารอย่างมีประสิทธิภาพทั้งภายในและภายนอกองค์กร
    ตลอดจนการส่งเสริมพัฒนาความรู้ความเข้าใจเฉพาะทาง

3.  ระดับพนักงาน : บริษัทมุ่งเน้นเรื่องการสร้างความรู้
    ประสบการณ์และความเชี่ยวชาญในงานที่ตนเองรับผิดชอบ
    สร้างแรงจูงใจให้เกิดการพัฒนาตนเองอย่างสม่ำเสมอและการมีทัศนคติที่ดีต่อฝ่ายบริหารและบริษัท

โดยในปี 2554 ได้เน้นการพัฒนาบุคคลากรให้มีความรู้ในทุกๆด้านของบริษัท
โดยจัดฝึกอบรมความรู้ระหว่างฝ่าย ระหว่างหน่วยงานที่เกี่ยวข้องอย่างเป็นระบบ
เพื่อให้เกิดความเข้าใจในระบบงานของบริษัทมากยิ่งขึ้น
ตลอดจนให้มีความรู้พื้นฐานในด้านต่างๆเพื่อเตรียมความพร้อมในการรับงานโครงการใหม่ในอนาคตต่อไป

ข้อพิพาทด้านแรงงาน

-ไม่มี-